- Тыя, хто сапраўды хоча танцаваць, "ідуць у артысты" ўжо пасля каледжа або вучылішча мастацтваў. І гэта правільна! У танцораў, як кажуць, век кароткі, таму трэба скарыстоўваць кожны год. А працаваць у калектыве і адначасова працягваць навучанне, як гэта робяць музыканты, у нас папросту немагчыма, бо і тое, і гэтае патрабуе вялікіх, папраўдзе гранічных, фізічных нагрузак. Да таго ж, апошнім часам у сярэднім звяне значна ўзрос узровень падрыхтоўкі. Бо палепшылася навучанне на першай "школьнай" прыступцы: у сярэднія спецыяльныя ўстановы паступалі лепшыя выхаванцы шматлікіх школ мастацтва, профільных харэаграфічных класаў.